Daphne du Maurierová

**Daphne du Maurierová** (* 13. máj 1907, Londýn, Spojené kráľovstvo – † 19. apríl 1989, Par) bola britská prozaička a dramatička. Dej jej romantických príbehov prebieha väčšinou na pobreží Cornwallu.

## Životopis
Pochádzala z umeleckej rodiny. Jej otec, Gerald du Maurier, bol hercom a starý otec, George du Maurier, bol spisovateľom. Vyrastala v Londýne a Paríži, kde aj študovala. Keďže bola finančne nezávislá, venovala sa plachteniu a cestovaniu. Popritom písala svoje prvé príbehy. 

V roku 1928 vydala v známom vydavateľstve svoj prvý román *[[Duch lásky]]*, ktorý jej okrem úspechu priniesol aj pozornosť jej manžela generála Fredericka Browninga. Svetový úspech získala najmä vďaka románom *[[Rebeka (román)|Rebeka]]* a *[[Hostinec Jamajka]]*, ktoré boli preložené do niekoľkých jazykov. Rebeku neskôr sfilmoval Alfred Hitchcock (v slovenčine pod názvom *[[Rebecca]]*) a jeho filmová verzia bola dokonca úspešnejšia ako jej literárna predloha. Film dostal v roku 1944 Oscara. 

Romány a poviedky Daphne du Maurierovej sa vyznačujú hĺbkou. Využíva gotické, hororové a vedecko-fantastické motívy. Dej jej príbehov je zasadený väčšinou do anglického grófstva Cornwall. Spisovateľka žila v ústraní a od roku 1977 nenapísala žiadne dielo. V roku 1969 jej britská kráľovná udelila titul „dáma“.

## Dielo
### Romány
* 1931 - *[[Duch lásky]]* (The Loving Spirit)
* 1932 - *I’ll Never Be Young Again*
* 1933 - *Julius*
* 1936 - *[[Hostinec Jamajka]]* (Jamaica Inn) – sfilmovaný v roku 1939 Alfredom Hitchcockom
* 1938 - *[[Rebeka (román)|Rebeka]]* (Rebecca) – sfilmovaný v roku 1940 Alfredom Hitchcockom
* 1941 - *[[Francúzova zátoka]]* (Fremchman’s Creek) – sfilmovaný v roku 1944 Mitchellom Leisenom
* 1943 – *Hungry Hill*
* 1946 - *[[Generál Jeho Veličenstva]]* (The King’s General)
* 1949 - *[[Paraziti]]* (The Parasites)
* 1951 - *[[Sesternica Rachel]]* (My Cousin Rachel) – román, sfilmovaný v roku 1952 Henrym Kosterom
* 1957 - *Obetný baránok* (The Scapegoat)
* 1962 - *Castle Dor*
* 1965 - *[[Let sokola]]* (The Flight of the Falcon)
* 1969 - *[[Dom na pobreží]]* (The House on the Strand)
* 1972 - *Rule Britannia*

### Poviedky
Poviedky Daphne du Maurierovej vyšli v rôznych zbierkach. V tomto zozname sú uvedené tituly podľa ich prvého vydania.

* 1940 - *Come Wind, Come Weather*
* 1952 - *The Apple Tree tiež ako The Birds and other Stories*
* 1599 - *Early Stories*
* 1959 - *The Breaking Point tiež ako The Blue Lenses*
* 1971 - *Not After Midnight*
* 1981 - *Don’t Look Now*

#### Známe poviedky
* 1952 *[[Vtáci]]* (The Birds) - sfilmoval Alfred Hitchcock v roku 1963
* 1952 *The Old Man*
* 1959 *The Blue Lenses*

### Hry
* 1946 - *The Years Between*
* 1949 - *September Tide*

### Ostatné
* 1934 - *Gerald*
* 1937 - *The du Mauriers*
* 1951 - *The Young George du Maurier*
* 1954 - *Mary Anne*
* 1960 - *The Infernal World of Branwell Bronte*
* 1963 - *The Glass-blowers*
* 1967 - *Vanishing Cornwall*
* 1975 - *Golden Lads*
* 1976 - *The Winding Stairs*
* 1977 – *Growing Pains – the Shaping of a Writer* tiež ako *Myself When Young – the Shaping of a Writer*
* 1989 – *Enchanted Cornwall*

## Ocenenie
* 1978, Grand Master Award

## Iné projekty

Kategória:Osobnosti z Londýna
Kategória:Britskí spisovatelia
Kategória:Britskí spisovatelia románov
Kategória:Spisovatelia poviedok